Burung camar batu

Burung camar batu (nama saintifik: Onychoprion anaethetus, bahasa Inggeris: bridled tern) ialah salah satu daripada burung yang terdapat di lautan tropika termasuk di Malaysia; burung ini banyak terdapat di Semenanjung Malaysia.

Burung ini merupakan haiwan yang dilindungi di Malaysia dan memerlukan lesen pemburuan untuk memburunya.

Ciri-ciri 
Burung Camar Batu mempunyai bahagian atas yang berwarna kelabu kehitaman, kepalanya hitam, dengan satu jaluran putih daripada paruh hingga ke matanya. Bahagian bawahnya berwarna putih, sementara paruh dan kakinya berwarna hitam. Panjangnya 14 inci. Di Malaysia, burung ini hanya didapati membiak di pulau yang terpencil sahaja. la boleh ditemui di perairan pantai selepas musim pembiakan tetapi pada kebiasaannya ia terdapat di lautan terbuka.

Jantung Burung Camar Batu terdiri daripada 4 kamar seperti manusia. Kamar atas dikenali sebagai atria, sementara kamar bawah dikenali sebagai ventrikel.

Pembiakan 
Sebagai burung, Burung Camar Batu membiak dengan cara bertelur. Telur yang dihasilkan mempunyai cangkerang keras di dalam sarang yang dibinanya.

Burung Camar Batu bertelur secara berkawan dalam beberapa ratus sarang burung pada pertengahan bulan Jun di atas timbunan tanah yang tandus. Burung Camar Batu mengeluarkan bunyi teriakan yang sungguh mengelirukan bagi menghalau penceroboh menghampiri kumpulannya. Burung Camar Batu hanya bertelur sebiji, telur ini ditinggalkan samada di atas satu birai yang lebar dan rendah terletak beberapa kaki dari atas paras air, atau di dalam lubang yang cetek yang dibuatnya di dalam tanah yang gembur, di antara rimbunan rumput yang tebal. Telurnya berbintik-bintik dan berceloreng di seluruh permukaannya dengan warna coklat dan ungu pucat. Saiz puratanya 1.8 x 1.3 inci.

Rujukan

Pautan luar 
 Burung Camar Batu 
 Burung Camar Batu Berumbai.
 Carian Google.

Camar Batu
Camar Batu